Liviu Dragnea şi-a întrerupt turneul de campanie din cauza stării de sănătate și a lipsit duminică de la alegerile din organizaţia judeţeană PSD Brăila. Evenimentul la care au participat lideri ai PSD precum Codrin Ștefănescu și Rovana Plumb nu a fost lipsit de incidente, unde mai multe persoane au venit să protesteze.

Un protestatar a intrat în sală, strigând „Jos PSD!” şi ”Trădătorilor!”. El a fost evacuat.

-Jos PSD , jos PSD! Aţi trădat ţara! Aţi distrus! Aţi trădat! Copiii noştri nu au ce să mânânce.

-Vă rog să evacuați cetățeanul acesta care ne perturbă!

-Mai avem astfel de incidente. Așa înțeleg unii să se manifeste. Noi am avut întodeauna atitudini pozitive și normale la asemenea evenimente.

Liviu Dragnea rămâne internat, după ce sâmbătă a ajuns la spital sâmbătă, acuzând dureri de spate în timp ce participa la alegerile de la organizaţia PSD Ilfov. Şi-a întrerupt conferinţa de presă şi a cerut ajutorul medicilor.

Liviu Dragnea are dublă hernie de disc şi va rămâne internat pentru câteva zile, a declarat secretarul general al PSD, Codrin Ştefănescu, la Antena 3.